
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 28 aprilie 2021
            Nr.4c-13/258/2021
            PL x. 122/2021


A V I Z 

asupra

Proiectului de Lege pentru aprobarea Ordonanţei de urgenţă a Guvernului nr. 7/2021 pentru modificarea și completarea Ordonanței de urgență a Guvernului nr. 3/2021 privind unele măsuri pentru recrutarea și plata personalului implicat în procesul de vaccinare împotriva COVID – 19 și stabilirea unor măsuri în domeniul sănătății
În conformitate cu prevederile art. 94 si 115 alin. (3) din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, în procedura de urgență cu Proiectului de Lege pentru aprobarea Ordonanţei de urgenţă a Guvernului nr. 7/2021 pentru modificarea și completarea Ordonanței de urgență a Guvernului nr. 3/2021 privind unele măsuri pentru recrutarea și plata personalului implicat în procesul de vaccinare împotriva COVID – 19 și stabilirea unor măsuri în domeniul sănătății, trimis cu adresa nr. PL x. 122 din 10 martie 2021, înregistrat la Comisia juridică, de disciplină şi imunităţi sub nr.4c-13/258 din 15 martie 2021.
Conform dispoziţiilor art.75 alin.(1) din Constituţia României, republicată, şi ale art. 91 alin.(9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Inițiativa legislativă are ca obiect de reglementare modificarea și completarea Ordonanței de urgență a Guvernului nr. 3/2021 privind unele măsuri pentru recrutarea și plata personalului implicat în procesul de vaccinare împotriva COVID – 19 și stabilirea unor măsuri în domeniul sănătății necesare, pentru asigurarea la nivel național a unei imunizări optime la nivelul populației.
În acest sens, este preconizată organizarea de centre de vaccinare împotriva COVID – 19 în cadrul unităților sanitare din rețeaua proprie a Ministerului Apărării Naționale.
În şedinţa desfășurată în sistem mixt, din data de 28 aprilie 2021, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, nr. 37 din data de 4 februarie 2021.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.

În raport de obiectul şi conţinutul reglementării, proiectul de lege face parte din categoria legilor ordinare.

  PREŞEDINTE,    



       SECRETAR,

               Mihai-Alexandru Badea                                       Ladányi László-Zsolt
Consilier parlamentar, Cseke Iuliana

